01/03/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación de modificación da Ordenanza reguladora rexistro oficial de documentación de empresas contratistas da Deputación Provincial da Coruña, do rexistro de contratos e convenios e supresión do rexistro oficial de empresas contratistas

APROBACIÓN DA MODIFICACIÓN DA ORDENANZA REGULADORA DO REXISTRO OFICIAL DE DOCUMENTACIÓN DE EMPRESAS CONTRATISTAS DA EXCMA. DEPUTACIÓN PROVINCIAL DA CORUÑA, DO REXISTRO DE CONTRATOS E CONVENIOS E SUPRESIÓN DO REXISTRO OFICIAL DE EMPRESAS CONTRATISTAS DA DEPUTACIÓN PROVINCIAL DA CORUÑA A Excma. Deputación Provincial da Coruña, en sesión plenaria ordinaria celebrada o 23 de febreiro de 2018, acordou a aprobación do seguinte acordo: Tendo en conta que o próximo 9 de marzo de 2018 entrará en vigor a Lei 9/2017, do 8 de novembro, de Contratos do Sector Público, pola que se transpoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, do 26 de febreiro de 2014 (en diante, LCSP) e que, de conformidade co artigo 337 da LCSP, inscribiranse no Rexistro Oficial de Licitadores e Empresas Clasificadas do Sector Público os datos e circunstancias que resulten relevantes para acreditar as condicións de aptitude dos empresarios para contratar coas Administracións Públicas e demáis organismos e entidades do sector público, incluídas as facultades dos seus representantes e apoderados, o que servirá para acreditar todo iso perante calquera órgano de contratación do sector público. e que, pola súa banda, as Comunidades Autónomas poderán levar os seus propios Rexistros de licitadores e empresas clasificadas (artigo 341 LCSP), como é o caso de Galicia, que xa conta co citado Rexistro, de forma que a inscrición neste acreditará os datos e circunstancias dos empresarios perante os órganos de contratación da propia Comunidade Autónoma, das entidades locais do seu ámbito territorial, e dos organismos e entidades dependentes dunha ou doutras, e tendo en conta ademais que o artigo 159 da LCSP, para o procedemento aberto simplificado, esixe que os licitadores estén instritos nalgún destes dous rexistros, e o carácter electrónico dos mesmos, non tendo por tanto validez a estes efectos o Rexistro Oficial de documentación de empresas contratistas da Excma. Deputación provincial da Coruña, acórdase: 1.º) Deixar sen efecto o Libro I da Ordenanza Reguladora do Rexistro Oficial de documentación de empresas contratistas da Excma. Deputación provincial da Coruña, do Rexistro de contratos e do Rexistro de Convenios e declarar extinguido o Rexistro Oficial de documentación de empresas contratistas da Excma. Deputación Provincial da Coruña (Boletín Oficial da Provincia número 64 de data 20 de marzo de 1998) con efectos do 9 de marzo de 2018.2.º) Iniciar os trámites para a derrogación da Ordenanza Reguladora do Rexistro Oficial de documentación de empresas contratistas da Excma. Deputación provincial da Coruña, do Rexistro de contratos e do Rexistro de Convenios, e para a redacción dunha nova Ordenanza Reguladora do Rexistro de contratos e do Rexistro de convenios da Excma. Deputación Provincial da Coruña tendo en conta as Leis 39/2015, 40/2015 e 9/2017 e en especial os aspectos relacionados coa administración electrónica. O que se fai público para xeral coñecemento. A Coruña, 26 de febreiro de 2018. O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía